dom
afsagt den 12. juni 2015
rettens nr. 1523/2015
politiets nr. 1900-84111-00038-14
anklagemyndigheden
mod
t
cpr-nummer …90-…
der har medvirket domsmænd ved behandlingen af denne sag.
anklageskrift er modtaget den 20. marts 2015 og tillægsanklageskrift nr. 1 er modtaget den
12. maj 2015.
t er tiltalt for overtrædelse af
                                                    1.
overtrædelse af lov om euforiserende stoffer § 3, stk. 1, jf. § 1, stk., 3, jf. bekendtgørelse om
euforiserende stoffer § 27, jf. § 2, jf. bilag 1, liste a, nr. 1, til dels forsøg herpå, jf.
straffelovens § 21, stk. 1, jf. straffelovens § 89,
ved den 9. maj 2014 på adressen x-vej ..., 4295 stenlille, at have dyrket og besiddet 33
cannabisplanter med det formål at fremstille et samlet skønnet udbytte på ikke under 1.138
gram marihuana samt at have besiddet 8,73 gram hash alt i hovedsagen med henblik på
videresalg.
                                                    2.
tyveri efter straffelovens § 276,
ved mellem den 4. og 5. november 2014 at have stjålet to nummerplader fra personbil mrk.
citroën c5, reg. nr. …, der var parkeret ved adressen y-vej 3, 4180 sorø.
subsidiært
ulovlig omgang med hittegods efter § 277,
ved i oktober 2014 at have tilegnet sig to nummerplader, …, som lå i en grøft i sorø.
                                                    3.
overtrædelse af færdselslovens § 117a, og lovbekendtgørelse nr. 16 af 9. januar 2013 om
registrering af køretøjer § 20, § 2,
ved den 3. april 2015 ca. kl. 08.18 at have ført personbil mrk. renault megane, stelnr. …, ad
kalundborgvej ud for nr. …, 4291 ruds-vedby, selv om tiltalte var frakendt førerretten og
selv om køretøjet ikke var registreret i danmark.
påstande
anklagemyndigheden har nedlagt påstand om fængsel i ikke under tre måneder.
                                                - 2 -
anklagemyndigheden har påstået konfiskation af 33 cannabisplanter og 8,73 gram hash samt
udstyr til brug for produktion af cannabis i form af ventilatorer, transformatorer, lamper og
klimaanlæg hos tiltalte, jf. straffelovens § 75, stk. 2.
tiltalte har erkendt sig skyldig i forhold 1, dog kun for dyrkning af planter svarende til 78
gram og alene med henblik på eget forbrug, og nægtet sig skyldig i forhold 2 og 3.
tiltalte havde ingen bemærkninger til konfiskationspåstanden.
sagens oplysninger
der er afgivet forklaring af tiltalte.
forklaringen er gengivet i retsbogen:
" tiltalte forklarede, at han har boet på adressen x-vej ..., stenlille. han har haft dyrket
cannabis på ejendommen. han havde 33 planter. han dyrkede planterne, fordi han ikke ville
ind i det kriminelle miljø for at hente sit rygemateriale. han ønsker ikke at tage på christinia
for at hente hash, da han finder miljøet utrygt. han ryger dagligt. han ved ikke, hvor meget
han ryger om dagen. han opfatter sig ikke som misbruger. han gider ikke det kriminelle
miljø. han har læst om dyrkning af cannabis på nettet. de effekter, som er nævnt i
konfiskationspåstanden, er blevet benyttet til dyrkning af planterne. han har udregnet
sammen med sin advokat, at han ville opnå en høst på 78 gram. det var første gang, at han har
dyrket cannabis. han mener, at han ikke ville få en høst på over et kilo cannabis. de 8,73
gram er det hash, som han havde liggende på sit stuebord ved siden af sit rygeudstyr. det har
aldrig været tanken, at han skulle sælge af planterne, og det har heller ikke været tanken, at
han skulle ryge det sammen med andre. det er et dyrt misbrug, som han ikke oplyser andre
om.
adspurgt af forsvareren forklarede tiltalte, at der var forskellige størrelser af planter, der var
både store og små planter. de høje planter var tynde i stænglerne, så han er uvist på, om de
ville give noget egentligt afkast. han har ikke haft mulighed for at veje planterne. han har
ikke nået at høste nogle af planterne.
forevist bilag 1.8, fotos af det lokale, hvor der blev dyrket planter, forklarede tiltalte, at
rummet var 1 meter gange 4 meter. tiltalte gentog, at stænglerne var spinkle. han havde
endnu ikke helt styr på dyrkningen, og nogle af planterne havde gule blade.
tiltalte forklarede, at han ikke har noget kendskab til de to nummerplader, som er omtalt i
forhold 2. han har ikke noget kørekort. han kan få kørekort om fire måneder. det ville være
for dumt at køre bil det stadium, hvor han igen vil kunne erhverve køretkort. han kan derfor
afvise, at han med sikkerhed ikke har været kørende i den forhold 3 omtalte bil. han har en
knallert til 2.-3.000 kr. han har ikke noget sted at bo. han har ikke råd til at købe en bil. han
har ikke været i ruds-vedby. han ved ikke, hvem der kunne have udgivet sig for at være
ham. han bor mere end 20 kilometer fra ruds-vedby. "
tiltalte er straffet senest
                                                 - 3 -
ved dom af 22. november 2012 efter straffelovens § 191, stk. 1, 1. pkt, jf. lov om
       euforiserende stoffer § 3, stk. 1, jf. § 1, stk. 3, og § 2, stk. 4, jf. bekendtgørelse om
       euforiserende stoffer § 27, jf. § 2 og 3, jf. bilag 1, liste a, nr. 1 og bilag 1, liste b, nr. 43,
       saom forbud mod visse dopingmidler med fængsel i 6 måneder. løsladt 27. april 2014.
       prøvetid 2 år. reststraf 64 dage.
ved dom af 12. maj 2014 efter straffelovens § 165, § 279, jf. § 21, § 172, stk. 1, jf. § 171, jf.
       § 89 og færdselslovens med fængsel i 6 måneder. betinget. prøvetid 2 år.
tiltalte har om sine personlige forhold forklaret, at han bor i sorø kommune. han forsøger at
finde et sted at bo. han bor lidt rundt omkring. han vil gerne bo for sig selv og passe sine
egne sager. han har en mentor gennem kommunen, som hjælper ham med at få orden på hans
forhold, herunder lægge budget og finde et arbejde.
rettens begrundelse og afgørelse
tiltalte har erkendt at have dyrket cannabis på et 4 kvadrat meter stort areal. tiltalte vil ikke
afvise, at der har været 33 planter. tiltalte har forklaret, at han forventede at få et udbytte på
78 gram, og at han alene dyrkede til eget forbrug.
anklagemyndigheden har gjort gældende, at det forventede udbytte af de 33 planter skal
opgøres til ikke under 1.138 gram. der henvises til revideret retskemisk udtalelse af 21.
november 2014 fra afdeling for retskemi, århus universitet, hvoraf fremgår blandt andet, at
det er afdelingens vurdering på baggrund af undersøgelser af beslaglagte planter fra 35 sager i
perioden fra 2008 til 2012, at udbyttet fra planter, som vurderes at være høstklare, varierer
mellem 8 og 97 gram pr. plante svarende til 46 gram pr. plante. dertil skal der ske fradrag
med 25 procent for planter, som kan antages at gå til under dyrkningen.
domsmandsretten finder, at det ikke med henvisning til ovennævnte udtalelse med den til
domfældelse fornødne sikkerhed er bevist, at den forventede udbytte af de 33 planter er 46
gram pr. plante, heller ikke selvom der efterfølgende tages forbehold for spild.
domsmandsretten har herved lagt vægt på, at de undersøgelser, der er refereret til i udtalelsen,
alle er foretaget på høstklare planter, at der desuagtet er et meget stort spændt mellem den
højeste og den laveste værdi, der er målt i de undersøgte planter. det fremgår desuden af
udtalelsen, at det har betydning for udbyttet (indholdet thc) sorten af cannabisplanterne,
forholdene, hvorunder planterne dyrkes, udstyret, hvormed planterne dyrkes, herunder
mængde af lys og gødning, samt dyrkningsmetoden, herunder om der sker afklipning af
planterne og antallet af planter pr. kvadratmeter, alle forhold der ikke foreligger nærmere
oplysninger om, udover at der var opstillet noget udstyr til brug for dyrkningen. endelig har
domsmandsretten lagt vægt på, at tiltalte har forklaret, at han ikke tidligere har dyrket
cannabis, og at erfaringsniveau med dyrkning af planter i følge udtalelsen også kan have
betydning for udbyttet.
domsmandsretten skal hertil bemærke, at det ikke er af uvæsentlig betydning for
strafudmålingen, hvorvidt det er den skønnede gennemsnitlige værdi eller eksempelvis
mindste værdien, der lægges til grund for beregningen af, hvor stort et udbytte, der kan opnås
af de omhandlede planter, dersom spændet mellem værdierne er meget store. anvendelsen af
den gennemsnitlige værdi i modsætning til den laveste værdi er i dette tilfælde således
afgørende for, om tiltalte kan mødes med en påstand om frihedsstraf eller bøde. det skal
yderligere hertil bemærkes, at forholdet er begået i maj 2014, og at erklæringen, der danner
                                                - 4 -
baggrund for anklagemyndighedens nedlæggelse af påstand, er fra november 2014, og at
anklagemyndighedens påstand således ikke kan udelukkes at udgøre en markant skærpelse af
strafniveauet i disse sager, hvor det reelle rygemateriale kan udgøre en meget lavere værdi
end den af anklagemyndigheden antagede.
domsmandsretten finder herefter alene at kunne lægge til grund, at tiltalte kunne forvente en
udbytte af de omhandlede planter på 78 gram, som erkendt af denne.
tiltalte har erkendt, at de 8,73 gram hash, der blev fundet på stedet tilhørte tiltalte, og at han
har forklaret, at hashen var til eget forbrug.
tiltalte findes herefter i det ovenfor anførte omfang skyldig i forhold 1.
domsmandsretten finder, at anklagemyndigheden i forhold 2 og 3 ikke har ført det til
domfældelse fornødne bevis for, at tiltalte er skyldig i disse forhold. domsmandsretten har
herved lagt vægt på, at tiltalte nægter ethvert kendskab til de omtalte nummerplader, ligesom
han nægter at have ført den i forhold 3 omtalte bil. der er ingen tekniske beviser eller
vidneudsagn, der knytter tiltalte til de to forhold. tiltalte frifindes derfor i forhold 2 og 3.
straffen fastsættes til en bøde på 10.000 kr., jf. lov om euforiserende stoffer § 3, stk. 1, jf. § 1,
stk., 3, jf. bekendtgørelse om euforiserende stoffer § 27, jf. § 2, jf. bilag 1, liste a, nr. 1, til
dels forsøg herpå, jf. straffelovens § 21, stk. 1, jf. straffelovens § 89.
straffen omfatter ikke reststraffen ved prøveløsladelsen den 27. april 2014, jf. straffelovens §
40, stk. 1, jf. § 61, stk. 2, nr. 1.
retten tager påstanden om konfiskation til følge, jf. straffelovens § 75, stk. 2.
thi kendes for ret:
tiltalte t skal straffes med en bøde på 10.000 kr.
forvandlingsstraffen er fængsel i 14 dage.
hos tiltalte konfiskeres 33 cannabisplanter og 8,73 gram hash, ventilatorer, transformatorer,
lamper og klimaanlæg.
tiltalte skal betale sagens omkostninger, dog betaler statskassen udgifterne til forsvaret.
